Дядо Пънч
Лакомата жаба

chitanka.info

Изяде жабата безброй мушички.

Реши, че може да излапа всички.

Дори нахално бе си наумила

един ден да закуси с крокодила.

И тръгна тя след тази си закана

с отворена уста към великана…

Не питайте какво се случи там!

След малко крокодила беше сам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.